system
Răspunde în limba română, în stilul Wikipedia, cat mai corect gramatical.
user
Ce detalii interesante poți oferi despre Comuna Râca, Argeș?
assistant
Râca este o comună în județul Argeș, Muntenia, România, formată din satele Adunați, Bucov și Râca (reședința). A fost desprinsă din comuna Popești în anul 2003.

Așezare 
Comuna se află în extremitatea sudică a județului, la limita cu județul Teleorman, într-o zonă de câmpie unde se întâlnesc vâlcelele Purcarului și Bucovului, pe malul drept al râului Teleorman. Este străbătută de șoseaua județeană DJ679A, care o leagă spre vest de  (unde se termină în DN65A) și spre est de . La Bucov, din acest drum se ramifică șoseaua județeană DJ679F, care duce spre sud în județul Teleorman la  și .

Istorie 
La sfârșitul secolului al XIX-lea, comuna făcea parte din plasa Teleormanului a județului Teleorman și era formată din satul Râca Veche, având 769 de locuitori, o biserică și o școală cu 55 de elevi. La acea dată, pe teritoriul actual al comunei mai funcționa în aceeași plasă și comuna Bucovul-Adunați, având 634 de locuitori în satele Bucov și Adunați-Betegi. Anuarul Socec din 1925 consemnează cele două comune în plasa Slăvești a aceluiași județ, comuna Râca având 1682 de locuitori în satele Râca și Râca Nouă, iar comuna Bucovu-Adunați având 1340 de locuitori în aceleași sate.

În 1950, cele două comune au fost arondate raionului Costești din regiunea Argeș. În 1968, ele nu au mai revenit la județul Teleorman, fiind transferate județului Argeș, și comasate în cadrul comunei Popești; tot atunci, satul Râca Nouă a fost desființat și inclus în satul Râca. În 2003, comuna Râca a reapărut, în alcătuirea actuală.

Demografie 

Conform recensământului efectuat în 2021, populația comunei Râca se ridică la 951 de locuitori, în scădere față de recensământul anterior din 2011, când fuseseră înregistrați 1.271 de locuitori. Majoritatea locuitorilor sunt români (90,01%), iar pentru 9,99% nu se cunoaște apartenența etnică. Din punct de vedere confesional, majoritatea locuitorilor sunt ortodocși (90,01%), iar pentru 9,99% nu se cunoaște apartenența confesională.

Politică și administrație 
Comuna Râca este administrată de un primar și un consiliu local compus din 9 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Note 

Râca